**10 dage AT SØGE GUDS ÅND**

**med BØN**

**Dag 8 – Lydighed mod Helligånden**

*”Derfor siger jeg jer: Al synd og bespottelse skal tilgives mennesker, men bespottelsen mod Ånden skal ikke tilgives.” (Matt 12.31).*

**Vidnesbyrd**

”Ingen behøver at betragte synd imod Helligånden som noget mystisk eller udefinerligt. Synd imod Helligånden er den synd, at man vedvarende nægter at svare på hans invitation til at omvende sig.” (Ellen White, *SDA Bible Commentary*, bind 5, s.1093).

Selv åndsfyldte mennesker kan somme tider gøre fejl. Abraham, Moses, David og Peter havde alle karakterbrist og momentane svigt i fristelsen time. Selv Jesus blev fristet (Matt 4), selvom han aldrig gav efter. Så selvom vi vandrer i Ånden på dette tidspunkt, betyder det ikke, at vi er uden for muligheden for at begå fejl., og en fejl er ikke det samme som at gøre vores hjerte forhærdede i synd.

En kvinde, som var oppe i årene, var blevet ufølsom, modløs og vred. Hun havde kun lidt tolerance over for andre bortset fra hendes nærmeste venner fra før i tiden. Når der kom gæster i kirken, ville hun ofte komme med stødende bemærkninger om deres børn, deres påklædning eller noget andet. Nyligt døbte medlemmer og andre følte sig krænket over hendes uhøflige kritik. Nogle blev så skuffede, at de ikke ville komme tilbage til kirken. Jeg vidste intet om dette, indtil vi have et forstandermøde. Jeg spurgte forstanderne, om de vidste, hvorfor de besøgende ikke vendte tilbage til kirken. De fleste sad i dyb tavshed. Til sidst var der en af dem, der kom ud med det: ”Pastor, vi har en dame i vores menighed, som ikke kan styre sin tunge. Hun bringer sladder og kritiserer næsten alle. Det er derfor folk ikke vender tilbage til kirken.” ”Hvor længe har det her stået på?” spurgte jeg. ”I mange år,” lød svaret. ”Hvorfor er der ikke nogen, der har gjort noget ved det?” forsatte jeg. ”Et par af vores pastorer har prøvet, men der skete ingen forandringer.” ”Det kan simpelthen ikke fortsætte,” sagde jeg, ”så her er, hvad jeg vil foreslå. Jeg vil besøge denne dame og forlange, at hun ændrer sin væremåde i løbet af to uger. Hvis hun ikke er villig til at forandre sig, vil hendes navn blive lagt frem ved næste bestyrelsesmøde med henblik på menighedsdisciplin. Vil I forstandere bakke mig op?” Forstanderne var énstemmigt for denne plan.

Jeg gjorde forberedelser for at besøge den pågældende dame. ”Jeg ved, hvorfor du kommer,” sagde hun, da jeg satte mig ned i hendes dagligstue. ”Gør du?” svarede jeg. ”Ja,” forsatte hun, ”du er kommet for at tale med mig om den måde, jeg taler til folk på.” ”Det er lige, hvad sagen drejer sig om,” sagde jeg, ”men hvordan kunne du vide det?” ”Fordi to andre pastorer er kommet til mit hjem i samme ærinde.” ”Gjorde det noget godt?” spurgte jeg. ”Nej, det gjorde det ikke.” ”Hvorfor?” spurgte jeg. ”Fordi jeg har ret til at sige, hvad jeg mener er bedst, og folk er alt for følsomme. De bærer deres følelser uden på tøjet.”

Jeg talte om kristen opførsel, mens jeg brugte vers som Ef 4,29-31, men kvinden var stadigvæk uvillig til at forandre sig. Med en bøn i mit hjerte sagde jeg, ”Du har to uger til at ændre din væremåde, ellers vil vi blive nødt til at bringe dit navn frem for bestyrelsen og sætte dig under menighedsdisciplin, og jeg har forstandernes opbakning.” ”Det vil du ikke gøre!” udbrød hun. ”Åh jo, jeg vil gøre det medmindre du beslutter dig for at ændre den måde, du taler til folk på.” ”Jeg tror ikke på, at forstanderne vil bakke dig op,” sagde hun. ”Det har de allerede gjort, og du kan tjekke med dem, og sådan forholder det sig,” hævdede jeg. Denne åbenbaring fik kvinden til at læne sig tilbage og højtideligt tænke over det, der var blevet sagt. Jeg sagde mildt,” Vi elsker dig alle sammen og ønsker, at du skal være en del af vores forsamling, men denne opførsel må ændres.”

Den følgende sabbat kom hun ikke i kirke. Hendes venner undgik mig. Jeg vidste, at de alle sammen havde det svært med situationen. Næste sabbat, lige førend de to uger var forbi, kom hun til kirke. Jeg gik hen for at hilse på hende. Hendes ansigt så alvorligt ud, men tog min hånd og holdt den fast. ”Pastor,” sagde hun, ”Jeg har tænkt over alt, hvad du har sagt. Jeg ønsker du skal vide, at jeg nu ser tydeligt, at jeg har taget fejl alle disse år. Jeg håber, at du vil tilgive mig, og jeg har til hensigt at bede forstanderne og resten af menigheden om tilgivelse. Med Guds hjælp, vil jeg være en anderledes kvinde.” Hendes øjne var fyldt med tårer ved denne indrømmelse, og jeg er glad for at sige, at hun var tro mod sit løfte. Folk begyndte at komme tilbage til kirken, og forsamlingen voksede hurtigt.

**Bibeltekster at bede over**

* Matt 12,31.32 – Gudsbespottelse er at undskylde synd og indtage Guds plads (Mark 2,7-11; Joh 10,33).
* Hebr 4,4-6 – Virkeligt omvendte mennesker er i stand til at vende sig bort fra Jesus.
* Hebr 4,7 – Det bedste tidspunkt til at adlyde Helligåndens stemme, er når han taler til dig første gang.
* ApG 7,51 – Modstå ikke Helligåndens vejledning og advarsler.
* Luk 13,34 – Giv dit hjerte til Jesus, førend det er for sent, som det var for hans elskede Jerusalem.

**Forslag til bøn**

* Kære Fader, må jeg altid lytte til din stemme. Tilgiv mig, når jeg har været stædig. Åbn mine øjne og øre til at kende din vilje og give mig mod til at adlyde.
* Kære Jesus, tilgiv mig den smerte jeg har forvoldt dig, når jeg har været uvillig til at opgive mine synder. Tag ikke din Hellige Ånd fra mig og blødgør mit hjerte til at modtage dine instruktioner.
* Tilgiv vores menighed, når vi ikke har lyttet til din stemme i Bibelen. Hjælp os som en forsamling at rense os selv fra synd og giv en ny og stadig ånd iblandt os.
* Skab et rent hjerte hos, o Gud, og giv os på ny en fast ånd. Kast os ikke bort fra din nærhed, og tag ikke din Hellige Ånd fra os. Lad os atter frydes over din frelse. Så vil vi lære syndere dine veje, at de kan vende om til dig (Sal 51).
* Fader, vi går i forbøn for dem, som måtte være ofre af deres situation eller kontrolleret af afhængighed. Bryd de lænker, som binder dem! Må vi vinde dem tilbage til dig gennem vores kærlighed og omsorg.
* Lær os at forkynde vores grundlæggende sandheder med klarhed, kreativitet og bibelsk ægthed. Må Jesu kærlighed være kernen i alt, hvad vi tror på.
* Vi beder dig forberede unge mennesker til at plante menigheder i de 789 befolkningsgrupper, der findes i de 9 lande i North American Division.
* Vi beder dig kalde lægemissionærer til at plante menigheder blandt de 830 befolkningsgrupper, der findes i de 11 lande i East-Central Africa Division.
* Vi beder dig kalde bønnekæmpere to at gå i forbøn for de 2.568 befolkningsgrupper, der findes i de 4 lande i Southern Asia Division.
* Tak, fader, fordi du sender Helligånden til at omvende de syv mennesker på vores bønneliste.
* Lokale bønneønsker:

**Forslag til sange**

Find salmer og åndelige sange, der passer til anledningen.